|  |  |  |  |  |  |
| --- | --- | --- | --- | --- | --- |
|   ΕΛΛΗΝΙΚΗ ΔΗΜΟΚΡΑΤΙΑ

|  |
| --- |
|  ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ |
|  ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ |
|  & Β/ΘΜΙΑΣ ΕΚΠ/ΣΗΣ ΙΟΝΙΩΝ ΝΗΣΩΝ |
|  Δ/ΝΣΗ Β/ΘΜΙΑΣ ΕΚΠ/ΣΗΣ ΚΕΡΚΥΡΑΣ |

Ταχ.Δ/νση : Μάμαλοι-ΑλεπούΤ.Κ.: 49100 ΚΕΡΚΥΡΑΠληροφορίες: Μαρία Σαμοϊλη Υπεύθυνη ΣΣΝΤηλέφωνο : (26610) 32987FAX : (26610) 36581**e-mail** :ssn@dide.ker.sch.gr |   Κέρκυρα 14-01-2015 Αριθμ. Πρωτ. : 102/9-1-2015 **ΠΡΟΣ: ΣΧΟΛΙΚΕΣ ΜΟΝΑΔΕΣ ΚΕΡΚΥΡΑΣ** |

ΘΕΜΑ: «Συμβουλευτικός Σταθμός Νέων Κέρκυρας - Σεμινάρια εκπαιδευτικών»

Η Διεύθυνση Δευτεροβάθμιας Εκπαίδευσης Κέρκυρας και ο Συμβουλευτικός Σταθμός Νέων οργανώνουν βιωματικό εργαστήριο για εκπαιδευτικούς ΠΕ02 και ΠΕ13 των σχολικών μονάδων Κέρκυρας στο πλαίσιο του Κοινωνικού Σχολείου- Άξονας IV(Πρόληψη των Διακρίσεων και Προκαταλήψεων και Προαγωγή των Ανθρωπίνων Δικαιωμάτων μέσα από Βιωματικές Δραστηριότητες) με θέμα:

**«Πρόληψη των διακρίσεων, προκαταλήψεων και μορφών βίας που οφείλονται σε αυτές: Μπορούμε να ευαισθητοποιήσουμε τους μαθητές αξιοποιώντας το Αναλυτικό Πρόγραμμα του σχολείου; Διδακτικές προτάσεις που παρουσιάστηκαν στο Σεμινάριο Pestalozzi του Συμβουλίου της Ευρώπης για εκπαιδευτικούς.**

Η συνάντηση θα πραγματοποιηθεί στο **2ο Γυμνάσιο Κέρκυρας**, **την** **Πέμπτη 29 Ιανουαρίου** **και ώρα 5.00μμ-7.00μμ. Στους συμμετέχοντες θα χορηγηθεί βεβαίωση παρακολούθησης.**

Το εργαστήριο έχει στόχο τη διερεύνηση τρόπων ευαισθητοποίησης των μαθητών σε θέματα διακρίσεων και ρατσισμού μέσα από βιωματικές δραστηριότητες οι οποίες μπορούν να πραγματοποιηθούν στο πλαίσιο διδασκόμενων μαθημάτων του Γυμνασίου και του Λυκείου, όπως Έκφραση – Έκθεση, Νεοελληνική Γλώσσα και Λογοτεχνία.

Το εργαστήριο θα συντονίσει η Υπεύθυνη του Συμβουλευτικού Σταθμού Νέων της Διεύθυνσης Δευτεροβάθμιας Εκπαίδευσης Μεσσηνίας **κα.** **Αμαλία Καζιάνη, εκπαιδευτικός ΠΕ06 Αγγλικής και ψυχολόγος.** Η παρακολούθηση του εργαστηρίου είναι **προαιρετική**. Η διάρκειά του είναι **150΄** και όσοι θα συμμετάσχουν είναι απαραίτητο να το παρακολουθήσουν από την αρχή ως το τέλος, γιατί θα έχει **θεματική συνέχεια**.

Λόγω του βιωματικού χαρακτήρα του εργαστηρίου, **οι θέσεις είναι περιορισμένες (μέχρι 18 εκπαιδευτικοί)** και θα τηρηθεί σειρά προτεραιότητας με βάση την ημερομηνία και ώρα εκδήλωσης ενδιαφέροντος για συμμετοχή. Παρακαλούνται οι εκπαιδευτικοί που ενδιαφέρονται να συμμετάσχουν στο εργαστήριο να στείλουν e-mail με θέμα: «αίτηση συμμετοχής στην επιμορφωτική συνάντηση» στην ηλεκτρονική διεύθυνση**ssn@dide.ker.sch.g** **μέχρι και την Πέμπτη 22 Ιανουαρίου 2015,** αναφέροντας το ονοματεπώνυμο, την ειδικότητά τους, το/α Σχολείο/α όπου υπηρετούν και ένα τηλέφωνο επικοινωνίας. Σε περίπτωση που οι αιτήσεις είναι περισσότερες από τις διαθέσιμες θέσεις, θα συγκροτηθεί νέα ομάδα εκπαιδευτικών, για τους οποίους θα προγραμματισθεί άλλο εργαστήριο.

 Η Δ/ΝΤΡΙΑ Β/ΘΜΙΑΣ ΕΚΠ/ΣΗΣ Ν. ΚΕΡΚΥΡΑΣ

 ΤΡΥΦΩΝΑ ΣΩΤΗΡΙΑ